Den Vest-Sjællandske Avis, 1835-01-27
Budskabet fra Præsidenten for de forenede Stater, er traadt i Veien for at udføre denne Plan. Jfølge samme har Regieringen maattet tage i Overveielse om den endnu kan være samme Forpligtelse underkastet, om ikke Frankerigs Værdighed udkræver et andet Forhold, og endelig, om der gives et Middel til at bringe Retfærdighedens uforanderlige Regler, og National-Ærens naturlige Følelser i Overeenstemmelse. Kongens Regiering, mine Herrer, behøver ikke at retfærdiggjøre sig for Dem, for de Bebreidelser, som Præsidenten for de forenede Stater har giort Dem, en saadan Controvers vilde være ligesaa hensigtsløs, som stride mod dens Værdighed; ogsaa skulle ved de Debatter, som skulle aabnes; alle fornødne Forklaringer, og alle henhørende Dokumenter blive meddeelte. General Jackson er vildfarende, med Hensyn til den Magt, som tilkommer os efter Statsforfatningen; men naar han har taget feil, med Hensyn til dette Lands Love, saa ville vi ikke begaae samme Vildfarelse, med Hensyn til de amerikanske Jnstitutioner. Men vi ere efter Bogstavet af disse Jnstitutioner berettigede til at betragte dette Dokument som en aldeles personlig Tanke, saalænge denne Tanke ikke erholder Sanction af de to andre Grene af Statsmagten i det amerikanske Forbund. Budskabet er endnu en ufuldstændig Regieringsact, og kan derfor ikke have nogen af de Beslutninger tilfølge hvormed Frankerige pleier at besvare Trudsler eller Fornærmelser. Vi behøve derfor paa vor Side, kun at oppebie Kongressens Fremgangsmaade, men ved et Temporisations=System vilde man hverken erholde den Fordeel at forskaffe vore Handels-Forhold Sikkerhed, ikke heller vilde vi i mødende Tilfælde kunde have sat dem under Beskyttelsen af Repressalier. Overhovedet maatte begge Regieringer efter dette System have oppebiet hinanden giensidigen, og ved Afstanden imellem begge vare de legislative Sessioner i Washington og Paris, næsten blevne sluttede paa samme Tid, og en saa vigtig Qvæstion var blegen afgjort, og maaskee bleven forbittret ved nye Forhalinger. Underdisse Forhold har Regieringen ikke villet indlade sig paa et Temporisations=System. Qvæstionen med Hensyn til den nationale Værdighed, udkrævede først Regieringens Omsorg. Da dog Juli-Tractaten har hverken tabt med Hensyn til Retfærdighed eller politisk Værd, og da Præsidentens Fremgangsmaade ikke har formaaet at svække de billige og fornuftige Grundsætninger, hvorpaa denne Act er bygget, saa forblev Regieringen ved sin Beslutning paa nye at forelægge den til Deres Prøvelse. Regieringen har paataget sig denne Forpligtelse, og Frankerigs Ære udkræver dens Opfyldelse. Ved denne vigtige Discussion vil Kammeret, som deler vor Omsorg for den nationale Værdighed, sikkert ogsaa mindes alle de Følelser af Venskab og Velvillie, som i 60 Aar have sammenknyttet den franske og amerikanske Nation med hinanden, og have de høie Hensyn af en Handels- og Søemagt for Øinene, som altid har betragtet Forbindelsen med de forenede Stater som en uforanderlig Rettesnor for deres nationale Politik. Ved denne Erklæring ville vi ikke allene lade de hidindtil erkiendte Sandheder vederfares Ret og bringe dem i Modsætnig med forbigaaende Jndtryk, men ogsaa fremsætte den Antagelse, at Frankerige hverken tilskriver de forenede Staters Folk, eller deres Regiering det Sindelag og de Forslag, som Præsidenten har yttret; i hvis Budskab til Kongressen vi kun ville see den ubetænksomme Handling af en isoleret Statsmagt. Nationalæren byder os derfor ikke mindre at forblive ved den Politik, hvortil Kongens Regiering stedse har bekiendet sig, nemlig til Loyalitetens Politik. De ville, mine Herrer, samvittighedsfuld prøve Grundene for Traktatens Au tagelse, især opfordre vi Dem til, ligesom vi ved Fremlæggelsen, saaledes ved Prøvelsen at afholde sig fra enhver forudfattet Mening, som ikke staaer i Forbindelse med Sagen selv; med eet Ord, at sætte alt det tilside, som ikke har noget at bestille med Fordringens Retmæssighed, og med Compensationen af de Handelsfordele, som ere sikkrede det franske Folk ved denne Tractat. Giennemtrængt af disse Hensyn forelægger Regieringen Dem paa nye det omtalte Lovudkast, med Jndrykkelsen af en eventuel Klausul, hvis Passelighed De udentvivl ville erkiende, og ifølge hvilken Traktatens Kraft med Hensyn til de Rater, som skulle betales, bliver saalænge suspenderet til man faaer en nøiagtig Efterretning om den amerikanske Regierings Synsmaade; da saavel vore Rettigheder, som vor Pligt udkræver at giøre denne Regiering ansvarlig for enhver Act af den, hvorved Frankerigs Ære og Jnteresser kunne blive krænkede. Ministeren oplæste derpaa Texten af det bekiendte Lovudkast om de 25 Millioner Franker med Tilføielse af en tredie Artikel, ifølge hvilken Betalingen ikke skal præsteres førend det bliver officielt bekiendtgjort, at de forenede Staters Regiering ikke har tilføiet de franske Jnteresser nogen Krænkelse. - Paa Hr. Pelet de la Logeres Opfordring erklærede Udenlandsk Ministeren at alle Dokumenterne skulle blive Kammeret forelagte. Mødet blev nu hævet under en temmelig Bevægelse i Kammeret. Sagen har gjort et stort Jndtryk, de 3 PCt. faldt 25 PCt.; men ere atter stegne til 60, da man haaber at Kammeret vil antage Lovforslaget. Den nordamerikanske Gesandt Hr. Livingstone var endnu ikke afreist den 17de. Naturligviis falde Journalerne over dette Æmne, som over et fedt Bytte, hvorved der ernoget at sqvadronere over, og Leilighed til at sige Regieringen en Deel ubehageligheder. Sagen vil imidlertid ikke blive saasnart decideret af Kammeret, da Dokumenternes Prøvelse vil medtage en lang Tid. Det er rimeligt at denne Storm gaaer over uden at giøre Skade, i hvor vild den end gebærder sig; men det egentlige Uveir staaer i Østen og truer saalænge til det engang bryder løs. Man har i Triest faaet Breve fra Damaskus af 8de December, som melde, at de skiønneste Provinser af Persien blive ødelagte af Borgerkrigen. En af den nye Schas Onkler har oprørt en Deel af Riget og sat sig i Spidsen for en talrig Armee for at soutinere sine Rettigheder og fordrive den unge Prins. Jndvaanerne i Teheran vare i den største Angest; de frygte for at de krigerigske Stammer paa Grændsen af Tyrkiet ville betiene sig af denne Revolution for at falde ind i Riget og udplyndre det. Det hedder i en Skrivelse, som er to Dage sildigere, at den nye Monark vil anraabe den russiske Keisers Biestand. Efter Breve fra Tauris af 18de November over Constantinopel, skulle nogle af Schabens Sønner have kjæmpet mod hinanden om Besiddelsen af nogle af de Juveler, som fandtes ved hans Liig, og som han har paa Kroppen; tre af dem skulle være dræbte: Schabens Søn, Zillah Sultan, nu kaldet Ali Schah, som kom i Besiddelse af den Afdødes Skatte, lod sig udraabe i Teheran til Schah. Den omtalte Onkel i Schiras lod sig ligeledes udraabe dertil; selv en Minister, Ama ul Doulla, søger at svinge sig paa Thronen. Den unge Mohammed Schah er brudt op fra Tauris med sin Armee mod Teheran, ledsaget af den russiske og engelske Gesandt og alle engelske Officere.